钦定古今图书集成/历象汇编/庶征典/第027卷 > 《癸辛杂识》 > 《辨分野》
## 钦定古今图书集成/历象汇编/庶征典/第027卷 > 《癸辛杂识》 > 《辨分野》

世以二十八宿配十二州分野，最为疏诞，中间仅以
毕昴二星管异域诸国。殊不知十二州之内，东西南
北不过绵亘一二万里，外国动是数万里之外，不知
几中国之大。若以理言之，中国仅可配斗牛二星而
已。后夹漈郑渔仲亦云：“天之所覆者广，而华夏之所
占者，牛女下十二国中耳。牛女在东南，故释氏以华”
夏为南赡部州。其二十八宿所管者，多十二国之分
野，随其所隶耳。赵韩王尝有《疏》云：“五星二十八宿在
中国而不在外国。”斯言至矣。